# Rainis Rīgā 1895. gada pavasarī

*Mein Feuer, meine Seele, fliegst Du höher?*1 Man liekas spārni augot, rokas un kājas brīvāk tiekot, un galva gaiša. Mēs atkal augsim un sniegsimies pēc debesīm, es manu, ka vecais slogs zūd. Ej priekšā šodien un izkaro. Še Tev būs grāmata, turpat arī rakstīju. Ja Tev varbūt jau ir sarakstīta maza kriticiņa par aizvakarējo, tad atsūti, ja gribi, liec ar’ puikam pagaidīt un saraksti; man viņa vajadzīga līdz 12 — ½ 1. Sveicini mūsu mīļās meitiņas.2 Vesela, jaunā dzīvība.

Vēstule (15610). Rakstīta ar zīmuli uz vizītkartes „J. Pliekšāns” abām pusēm. Pirmpublicējums RuA, 97.lpp. (ar norādi „Bez datuma (1895. g. pavasarī)”). Publicēta arī RKR, 19, 201.lpp. (ar datējumu „1895. gada pavasarī”).

Uz vizītkartes Aspazija pierakstījusi dzejoli vācu valodā (publicēts RuA, 98.lpp.):

*Wie bin ich glücklich, selig, reich,*

*Durch Deine Liebe göttergleich!*

*Nun kann ich wieder kämpfen, schaffen,*

*Von neuem blitzen meine Waffen.*

*Kein Flug für uns zu kühn, zu hoch —*

*Wir wissen’s: „Sie beweght sich doch!”*

RuA dzejolis publicēts arī latviski, A. Birkerta atdzejojumā:

Cik laimīga es, cik bagāta —

To dara Tava mīla dievišķa!

Nu varu atkal es cīnīties moži,

Mani gara ieroči atkal spīd spoži.

Mums visiem šķēršļiem gars cauri spiežas —

Mēs zinām: „Viņa tomēr griežas!”

Mana uguns, mana dvēsele, vai Tu lido augstāk? (Vācu val.)

2 Tā Rainis dēvējis māsas Zēfeldes.